Gastehuiseienaar geskiet in rooftog; vrou rondgepluk | Maroela Media
'n Man van Brits in Noordwes, die eienaar van 'n gastehuis op die dorp, is steeds in 'n ernstige toestand in die hospitaal nadat 'n groep rowers Dinsdag gedwonge toegang tot die gastehuis verkry het en hom in die bors geskiet het.
Lt.kol. Amanda Funani, woordvoerder van die polisie, het die man as Riaan Venter (50) geïdentifiseer.
Volgens Funani het Venter, sy vrou en sy dogter geslaap toe hulle wakker gemaak is deur vreemde geluide buite die gebou.
Funani sê Venter het alleen gaan ondersoek instel, en is daarna deur een van die verdagtes raakgeskiet.
"Dit is in dié stadium nie duidelik hoe die gebeure ontvou het nie, maar ons weet die vrou is in die hele proses ook rondgepluk. Die rowers het op die vlug geslaan met 'n televisie, 'n selfoon en 'n onbekende bedrag geld," sê sy.
Venter en sy vrou, wie se naam nié aan die polisie bekend is nie, is beide na die hospitaal geneem. "Venter is in 'n ernstige toestand in die hospitaal en sy vrou is vir ligte beserings behandel. Sy is reeds ontslaan," sê Funani.
Die polisie ondersoek 'n saak van gewapende roof. Meer inligting oor die voorval was nie onmiddellik bekend nie.
Gewapende roof? Poging tot moord en aanranding!!
@Han, ja dit is so lagwekkend dat hul 'n saak van gewapende roof ondersoek. Wat van onwettige betreding, dan poging tot moord, aanranding, diefstal/roof.
Nog n aanvam op Blankes. Wanneer gaan julle wakker skrik en saam staan teen al die moorde
Die swart meerderheid het oorlog verklaar teen die wit minderheid maar al wat ons kan se is bring it on
Jammer dat dit gebeur. Tyd dat oral op elke dorp, voorstad en paaie mobile eenhede opgesit word wat die booswigte sal afskrik om die dade te pleeg…ontplooi weermag en sekuriteite en kyk hoe sal die misdaad verdwyn, is wat ek glo